Diari Oficial de la Generalitat Valenciana


Sumari del DOGV 863, del 07-07-1988 (1988/811595)

DECRET 98/1988, de 4 de juliol, del Consell de la Generalitat Valenciana, pel qual es creat un Institut de Formació Professional a la localitat de Moncada (València).
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/04/98/dof/vci/html**

### Dades del document

Número de DOGV
:   863

Data del DOGV
:   07-07-1988

Secció del DOGV
:   DISPOSICIONS GENERALS

Número del document
:   1988/811595


Data del document
:   04-07-1988

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 98/1988, de 4 de juliol, del Consell de la Generalitat Valenciana, pel qual es crea un Institut de Formació Professional a la localitat de Moncada (València)  
La convicció absoluta i profunda de la necessitat de la Formació Professional pel tal de vertebrar millor la societat és un dels eixos de la política educativa que estableix la Constitució Espanyola de 1978, dins del Capítol corresponent als principis rectors de la política social i econòmica i en l'article 40, apartat 2, on encomana als poders públics el foment d'una política que garantirà la formació i readaptació professionals.  
D'altra banda, la Llei Orgànica 8/1985, de 3 de juliol, reguladora del dret a l'educació, recull en l'article segon, entre els fins de l'activitat educativa, tant l'adquisició d'hàbits intel·lectuals, tècniques de treball, coneixements científics, tècnics, humanístics, histèrics i estètics com la capacitat per a l'exercici d'activitats professionals.  
En compliment d'aquests objectius i per tal d'atendre el creixent interès de la societat per aquesta classe d?ensenyament, important en si mateix dins de l'actual sistema educatiu pel que representa en l'ordre social, cal incrementar l'actual nombre de Centres públics destinats a aquesta finalitat a la Comunitat Valenciana.  
En conseqüència i en la mesura que ho permeten els recursos disponibles a aquest efecte, atesos els estudis sòcio-econòmics d?aquelles zones en què apareix la demanda de llocs escolars en el nivell educatiu de Formació Professional amb major intensitat, es crea a la localitat que s'indica un Institut de Formació Professional, per tal d'ampliar les possibilitats educatives de l'alumnat que ha estudiat Educació General Bàsica.  
En atenció d'aquests motius, segons que disposen els articles 16 i 17 de la Llei Orgànica 8/1985, de 3 de juliol, reguladora del dret a l'educació, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en la sessió del dia 4 de juliol de 1988,  
DECRETE:  
Article únic  
Es creat a la localitat de Moncada (València) un Institut de Formació Professional amb capacitat per a 600 llocs escolars.  
DISPOSICIONS FINALS  
Primera  
El Conseller de Cultura, Educació i Ciència és facultat per a adoptar les mesures necessàries envers el compliment de tot el que disposa el present Decret i determinar la data en què haurà de començar el funcionament del Centre, amb indicació dels Graus, les Branques, Professions i Especialitats que s'hi han d'impartir, i també la Plantilla de Personal Docent, Administratiu i Subaltern necessari per a l'eficaç desplegament de les activitats.  
Segona  
El present Decret entrarà en vigor el mateix dia que es publicarà en el Diari Oficial de la Generalitat Valenciana.  
València, 4 de juliol de 1988.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI